5 Pŵer i ddiwygio Atodlen 1
(1) Mae'r adran hon yn effeithiol os bydd y Senedd yn penderfynu y dylid diwygio Atodlen 1 er mwyn—
(a) ychwanegu swydd neu ddisgrifiad o berson a nodir ym mharagraff 1 o'r Atodlen honno,
(b) dileu swydd neu ddisgrifiad o berson o'r fath, neu
(c) newid disgrifiad swydd neu berson o'r fath.
Gair yn Measure wedi ei amnewid (6.5.2020) gan Deddf Senedd ac Etholiadau (Cymru) 2020 (anaw 1), Atod. 1 para. 4(12)
(2) Caiff y Cwnsler Cyffredinol, drwy orchymyn, ddiwygio Atodlen 1 er mwyn rhoi ei effaith i benderfyniad o'r fath.
(3) Mae'r pŵer i wneud gorchymyn o dan is-adran (2) yn arferadwy drwy offeryn statudol.
(4) Rhaid i'r Cwnsler Cyffredinol, pan y'i hysbysir yn ysgrifenedig gan y Llywydd bod y Senedd wedi gwneud penderfyniad o dan is-adran (1)—
(a) arfer y pŵer a roddir iddo gan is-adran (2), a
(b) gwneud hynny cyn gynted ag y bo'n rhesymol ymarferol.
A. 5 mewn grym ar 22.7.2010, gweler a. 20(2)